เรื่องร้องเรียน: อยากทราบว่าการทิ้งขยะจะทำอย่างไรได้คะ ไม่มีบริเวณให้ทิ้งขยะ ถังขยะกทม ไม่มี  จุดทิ้งก็ไม่มีในบริเวณใกล้เคียง แต่พอเอาขยะมาตั้งที่หน้าบ้าน ทางจนท กทม แจ้งว่าให้เอามาทิ้งหลัง18.00 ปัญหาคือเราเลิกงาน16.00 แล้วแบบนี้จะให้ทิ้งขยะได้อย่างไร เรื่องนี้เป็นปัญหาใหญ่นะคะ ขอความกระจ่างจากสำนักงานเขตวัฒนาด้วยค่ะ
การดำเนินการของเจ้าหน้าที่: การตั้งถังขยะโดยทั่วไปจะตั้งไว้ในชุมชน ตรอก ซอย แต่ส่วนในพื้นที่บริเวณทางเท้าถนนสายหลักและถนนสายรองจะไม่ตั้งถังรองรับขยะ เนื่องจากจะมีปัญหาขยะล้นถังและขยะจำนวนมากจากการทิ้งขยะตลอดเวลา ซึ่งสร้างความสกปรกเป็นอย่างมาก อย่างไรก็ตามกรุงเทพมหานครได้ออกประกาศและแจ้งประชาชนและผู้ค้าริมถนนทราบเวลานัดทิ้ง เวลาเก็บ ซึ่งโดยทั่วไปนัดทิ้งเวลา 18.00-03.00 น. และเก็บให้เสร็จก่อนเวลา 05.00 น. ทุกวัน งดเก็บขยะเวลากลางวัน เนื่องจากก่อให้เกิดปัญหาจราจร หรือหากประชาชนหรือผู้ค้าจะมีถังขยะตั้งวางในพื้นที่ของตนเอง (ภายใต้ชายคาบ้านพักอาศัย) สำหรับทิ้งขยะของตนเอง หรือบริการลูกค้า ต้องใส่ถุงมัดปากให้แน่น สามารถตั้งวางถังขยะได้ตลอดเวลา เพื่อรอการจัดเก็บ ในส่วนการประชาสัมพันธ์ให้ “ทิ้งเป็นที่ จัดเก็บเป็นเวลา” นั้น เฉพาะถนนสายหลัก ถนนสายรอง และพื้นที่สาธารณะเท่านั้น ฝ่ายรักษาความสะอาดและสวนสาธารณะ สำนักงานเขตวัฒนา ขอขอบคุณข้อมูลอันเป็นประโยชน์จากผู้แจ้งค่ะ
ความเห็นของผู้แจ้ง: ปัญหายังคงอยู่เหมือนเดิม และถ้าเราอยู่ถนนหลัก ที่ไม่มีใครอยู่ที่นี่หลัง18.00 บ้านก็ไม่มีชายคาให้ตั้งถังขยะเองด้วย  เราจะทิ้งขยะไม่ได้เลย
พื้นที่: แขวงพระโขนงเหนือ เขตวัฒนา กรุงเทพมหานคร